CELEX: 62007CA0509
Language: mt
Date: 2009-04-23 00:00:00
Title: Kawża C-509/07: Sentenza tal-Qorti tal-Ġustizzja (L-Ewwel Awla) tat- 23 ta’ April 2009 (talba għal deċiżjoni preliminari tat-Tribunale di Bergamo — L-Italja) — Luigi Scarpelli vs NEOS Banca SpA (Direttiva 87/102/KEE — Protezzjoni tal-konsumaturi — Kreditu lill-konsumatur — Nuqqas ta’ eżekuzzjoni tal-kuntratt ta’ bejgħ)

20.6.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 141/13
            
         Sentenza tal-Qorti tal-Ġustizzja (L-Ewwel Awla) tat-23 ta’ April 2009 (talba għal deċiżjoni preliminari tat-Tribunale di Bergamo — L-Italja) — Luigi Scarpelli vs NEOS Banca SpA
   (Kawża C-509/07) (1)
   
   (Direttiva 87/102/KEE - Protezzjoni tal-konsumaturi - Kreditu lill-konsumatur - Nuqqas ta’ eżekuzzjoni tal-kuntratt ta’ bejgħ)
   2009/C 141/21
   Lingwa tal-kawża: It-Taljan
   
      Qorti tar-rinviju
   
   Tribunale di Bergamo
   
      Partijiet fil-kawża prinċipali
   
   
      Rikorrent: Luigi Scarpelli
   
      Konvenuta: NEOS Banca SpA
   
      Suġġett
   
   Talba għal deċiżjoni preliminari — Tribunale di Bergamo — Interpretazzjoni tal-Artikolu 11(2) tad-Direttiva tal-Kunsill 87/102/KEE, tat-22 ta’ Diċembru 1986, għall-approssimazzjoni tal-liġijiet, regolamenti u dispożizzjonijiet amministrattivi tal-Istati Membri dwar il-kreditu lill-konsumatur (ĠU L 42, p. 48) — Kreditu lill-konsumatur — Dritt tal-konsumatur li jieħu r-rimedji kontra min jagħti l-kreditu f’każ ta’ nuqqas ta’ eżekuzzjoni tal-kuntratt ta’ bejgħ fir-rigward ta’ oġġetti ffinanzjati bil-kreditu
   
      Dispożittiv
   
   L-Artikolu 11(2) tad-Direttiva tal-Kunsill 87/102/KEE, tat-22 ta’ Diċembru 1986, għall-approssimazzjoni tal-liġijiet, regolamenti u dispożizzjonijiet amministrattivi tal-Istati Membri dwar il-kreditu lill-konsumatur, għandu jiġi interpretat fis-sens li, f’sitwazzjoni bħal dik eżistenti fil-kawża prinċipali, l-eżistenza ta’ ftehim bejn min jagħti l-kreditu u l-fornitur, li abbażi tiegħu self jingħata esklussivament minn min jagħti l-kreditu lill-klijenti ta’ dak il-bejjiegħ, m’hijiex kundizzjoni neċessarja għad-dritt ta’ dawn il-klijenti li jieħdu r-rimedji kontra min jagħti l-kreditu f’każ ta’ nuqqas ta’ eżekuzzjoni tal-obbligi tal-fornitur, sabiex jiksbu t-terminazzjoni tal-kuntratt ta’ finanzjament u r-rifużjoni sussegwenti tas-somom imħallsa lill-finanzjatur.
   
      (1)  ĠU C 37, 09.02.2008.